แมจิกซอร์ด: ฮีโรอิกแฟนตาซี

แมจิกซอร์ด: ฮีโรอิกแฟนตาซี () เป็นเกมแนวเดินฟันที่วางจำหน่ายโดยบริษัทแคปคอมสำหรับอาร์เคดใน ค.ศ. 1990 เกมดังกล่าวให้ผู้เล่นสวมบทเป็นตัวละครเอกที่ต้องต่อสู้ฝ่าฟันผ่านหอคอยลึกลับเพื่อปกป้องโลก ผู้เล่นสามารถใช้ดาบ, ขวาน หรือพลังเวทมนตร์ รวมถึงยังสามารถช่วยเหลือและสรรหาพรรคพวกที่มีศักยภาพจากคลาสตัวละครต่าง ๆ ซึ่งแต่ละคลาสจะมีความสามารถพิเศษของตัวเอง โดยเมื่อสามปีก่อน ทางบริษัทแคปคอมได้เปิดตัวเกมแบล็กไทเกอร์ที่คล้ายกัน

 โครงเรื่อง 
แมจิกซอร์ดเกิดขึ้นในโลกนิรนาม ซึ่งกำลังถูกคุกคามโดยจ้าวแห่งความมืดผู้มีนามว่าดรอกมาร์ (หรือแดรกมาร์ในต้นฉบับภาษาญี่ปุ่น) ผู้ควบคุมคริสตัลปิศาจที่เรียกว่า "แบล็กออร์บ" ซึ่งจะทำให้เขาสามารถปกครองโลก เพื่อป้องกันไม่ให้สิ่งนี้เกิดขึ้น ตัวละครเอกที่รู้จักกันในชื่อเบรฟวัน (หรือแอลันในต้นฉบับภาษาญี่ปุ่น) จะต้องไต่ขึ้นไปบนยอดหอคอยสูง 50 ชั้นที่ดรอกมาร์อาศัยอยู่ หรือที่รู้จักในชื่อดรากอนคีป

ซึ่งในตอนท้ายของเกม เมื่อดรอกมาร์ถูกกำจัด ผู้เล่นมีทางเลือกสองทาง ได้แก่: ทำลายแบล็กออร์บ หรือควบคุมมัน และกลายเป็นจ้าวแห่งความมืดคนใหม่

 รูปแบบการเล่น 

แมจิกซอร์ดใช้รูปแบบการเล่นจำนวนมากจากเกมแบล็กไทเกอร์ เกมดังกล่าวมีการต่อสู้แบบเลื่อนด้านข้างพร้อมองค์ประกอบแพลตฟอร์มบางอย่าง โดยผู้เล่นควบคุมเฉพาะตัวละครหลักเท่านั้น ส่วนพันธมิตรที่ติดตามซึ่งควบคุมโดยคอมพิวเตอร์จะติดตามผู้เล่นอย่างขะมักเขม้น รวมถึงจะโจมตีและกระโดดตามเมื่อผู้เล่นทำเท่านั้น ทั้งนี้ ตัวละครผู้ช่วยประกอบด้วยแอมะซอน (นักธนู), ชายร่างใหญ่ (ถือขวาน), อัศวิน, มนุษย์กิ้งก่า, นินจา, นักบวช, โจร และพ่อมด โดยผู้เล่นได้รับอนุญาตให้ถือไอเทมหนึ่งชิ้น ซึ่งสามารถช่วยเหลือผู้เล่นหรือพันธมิตรในปัจจุบันได้

ผู้เล่นมีมิเตอร์เวทมนตร์ ซึ่งจะเต็มขึ้นเมื่อผู้เล่นไม่ได้โจมตี แต่จะหายไปหมดทุกครั้งที่ผู้เล่นโจมตี หากผู้เล่นโจมตีเมื่อมิเตอร์หมดหรือเป็นสีน้ำเงิน ผู้เล่นจะสามารถโจมตีระยะประชิดได้เมื่อใช้ปุ่มโจมตีมาตรฐานเท่านั้น ส่วนพันธมิตรเวทมนตร์เช่นนักบวชและพ่อมดจะไม่โจมตีในสถานการณ์นี้ หากเป็นสีแดงแต่ไม่เต็ม ผู้เล่นและพันธมิตรเวทมนตร์ที่ร่วมทีมกับเขาจะทำการโจมตีเวทมนตร์ระยะไกลที่ไม่แรงควบคู่ไปกับการโจมตีระยะประชิด แต่หากเต็ม ผู้เล่นและพันธมิตรเวทมนตร์ที่ร่วมทีมกับเขาจะทำการโจมตีเวทมนตร์ระยะไกลที่รุนแรงควบคู่ไปกับการโจมตีระยะประชิด ส่วนพันธมิตรที่ไม่ใช้เวทมนตร์จะโจมตีเมื่อผู้เล่นโจมตีโดยไม่คำนึงถึงสถานะของมิเตอร์เวทมนตร์

พลังชีวิตของผู้เล่นจะแสดงเป็นชุดแถบพลังชีวิตจำนวนห้าแถบ และมีตัวเลขอยู่ถัดจากแถบพลังชีวิต ซึ่งจะนับจำนวนชุดแถบพลังชีวิตเต็มจำนวนห้าแถบ นอกเหนือจากที่แสดงบนหน้าจอในกรณีที่ผู้เล่นมีแถบพลังชีวิตเต็มมากกว่าห้าแถบ ส่วนพันธมิตรจะมีมิเตอร์พลังชีวิตแยกต่างหาก ซึ่งมีแถบพลังชีวิตสูงสุดที่สี่แถบ

เกมนี้สามารถโจมตีแบบเต็มหน้าจอได้ทันทีเมื่อเก็บหนังสือเวทมนตร์ หรือเมื่อต้องการโดยแลกกับแถบพลังชีวิตหนึ่งแท่งเต็ม

เกมนี้มีประมาณ 50 ด่าน และมีตอนจบหลายแบบพร้อมผลลัพธ์ทางเลือกสองแบบ ซึ่งเกมนี้มีทั้งหมด 51 ชั้นให้ต่อสู้ โดยในจำนวนแปดชั้นของชั้นเหล่านี้จะมีตัวละครบอสอยู่ตอนท้าย รวมถึงตัวดรอกมาร์เองที่ตอนท้ายชั้นที่ 50 เช่นกัน นอกจากนี้ ยังมี "ประตูลับ" อีกเจ็ดบาน ที่ให้ผู้เล่นสามารถข้ามด่านได้เมื่อมีการดำเนินการเคลื่อนไหวที่เฉพาะเจาะจง

 การพัฒนา 
ในระหว่างการพัฒนา ทางบริษัทแคปคอมจะทำการโปรแกรมรูปแบบการเล่นเพื่อให้ผู้เล่นสามารถมีพันธมิตรได้สูงสุดสองคน (รวมเป็นสี่คนในเกมสองผู้เล่น) ส่วนที่ยากที่สุดของเกมคือการวางตำแหน่งของศัตรูในแต่ละด่าน และหนึ่งในคุณสมบัติสุดท้ายที่นำมาใช้ในเกมคือบรรดาประตูลับ เกมดังกล่าวได้รับการทดสอบในสถานที่ตั้งในประเทศญี่ปุ่นเมื่อเดือนเมษายน ค.ศ. 1990

ส่วนเวอร์ชันซูเปอร์แฟมิคอมได้รับการประกาศที่งานซีอีเอส ฤดูหนาว ค.ศ. 1992

 อ้างอิง 

 แหล่งข้อมูลอื่น 



หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:วิดีโอเกมอาร์เคด
หมวดหมู่:เกมจากค่ายแคปคอม
หมวดหมู่:วิดีโอเกมแฟนตาซี
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมเกี่ยวกับนินจา
หมวดหมู่:วิดีโอเกมที่พัฒนาขึ้นในประเทศญี่ปุ่น